open-index/open-wikipedia-markdown huggingface dataset:
মেদিনীপুরের যুদ্ধ

**মেদিনীপুরের যুদ্ধ** ১৭৪৬ সালের ডিসেম্বরে মেদিনীপুরে মারাঠা বাহিনী এবং বাংলার নবাবের বাহিনীর মধ্যে সংঘটিত হয়। যুদ্ধটিতে মারাঠারা সম্পূর্ণরূপে পরাজিত হয়।

## পটভূমি

১৭৪৫ সালের অক্টোবরে নাগপুরের মারাঠা মহারাজা রঘুজী ভোঁসলে বাংলা আক্রমণ করেন এবং উড়িষ্যা থেকে মেদিনীপুর পর্যন্ত বিস্তৃত অঞ্চল দখল করে সেখানে লুটপাট চালাতে থাকেন। কাটোয়ার যুদ্ধে বাংলার নবাব আলীবর্দী খান মারাঠাদেরকে পরাজিত করেন, কিন্তু সেনাপতিদের বিশ্বাসঘাতকতার কারণে সৃষ্ট গোলযোগের কারণে তাকে মারাঠাদের বিরুদ্ধে অভিযান স্থগিত রাখতে হয়। অভ্যন্তরীণ বিশৃঙ্খলা দূর করার পর ১৭৪৬ সালের নভেম্বরে নবাব তার সেনাপতি মীর জাফরকে মারাঠাদের দখলকৃত অঞ্চল পুনরুদ্ধার করার জন্য প্রেরণ করেন।

## যুদ্ধের ঘটনাবলি

মীর জাফর তার সৈন্যবাহিনী নিয়ে মারাঠা-অধিকৃত মেদিনীপুরের দিকে অগ্রসর হন। ১৭৪৬ সালের ডিসেম্বরে তিনি মেদিনীপুরের নিকটে মারাঠা সৈন্যবাহিনীর মুখোমুখি হন। মারাঠা বাহিনীর নেতৃত্বে ছিলেন মীর হাবিবের সেনাপতি সাঈদ নূর। উভয়পক্ষে তীব্র যুদ্ধ হয় এবং মারাঠারা শোচনীয়ভাবে পরাজিত হয়। পরাজিত মারাঠারা পশ্চাৎপসরণ করে এবং মীর জাফর মেদিনীপুর পুনরুদ্ধার করে নেন।

## ফলাফল

মীর জাফরের সাফল্যে খুশি হয়ে নবাব আলীবর্দী তাকে উড়িষ্যার প্রাদেশিক শাসনকর্তা নিযুক্ত করেন (যদিও উড়িষ্যা এসময় মারাঠাদের দখলে ছিল)। কিন্তু মীর জাফরের সাফল্য ছিল ক্ষণস্থায়ী, কারণ কিছুদিন পরেই উড়িষ্যা থেকে মীর হাবিব এবং জানুজী ভোঁসলের নেতৃত্বে মারাঠা সৈন্যরা আবার মেদিনীপুর আক্রমণ করে এবং মীর জাফর বিনা যুদ্ধে পলায়ন করেন।

## আরো দেখুন

* বর্ধমানের যুদ্ধ (১৭৪৭)

## তথ্যসূত্র

বিষয়শ্রেণী:বাংলার ইতিহাস
ঝিল শিংঘি

**ঝিল শিংঘি** (বৈজ্ঞানিক নাম: *Heteropneustes fossilis*) (ইংরেজি: **Asian stinging catfish বা fossil cat**) হচ্ছে **Heteropneustidae** পরিবারের *Heteropneustes* গণের একটি স্বাদুপানির মাছ।

## বর্ণনা
thumb|বাম|250px|ঝিল শিংঘি
ঝিল শিংঘির দেহ লম্বা, শ্রোণীপাখনা পর্যন্ত প্রায় চোঙাকৃতির কিন্তু পিছনে চাপা। এদের মাথা অবনমিত, পৃষ্ঠভাগ এবং পার্শ্বদিকে অস্থিগঠিত পিট দ্বারা আবৃত। অক্সিপিটাল প্রসেস পৃষ্ঠপাখনার গোড়া পর্যন্ত বিস্তৃত নয়। মুখ ছোট এবং প্রান্তীয়; চোয়ালের দাঁত ভিলি আকৃতির যা সারিব্দধভাবে অবস্থান করে। জিহ্বাটি মুখের তালুতে প্রায় সম্পূর্ণভাবে আটকে থাকে। ৪ জোড়া সুগঠিত স্পর্শী বিদ্যমান। এই মাছ প্রায় ৩০ সেমি পর্যন্ত লম্বা হয়।

পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের।

## স্বভাব ও আবাসস্থল
ঝিল শিংঘি তলদেশবাসী এবং সর্বভুক প্রকৃতির শিকারি মাছ। তলদেশের কাছাকাছি ঝাঁক বেঁধে বাস করে। শুষ্ক মৌসুমে এরা সাধারণত অর্ধতরল ও অর্ধ শুষ্ক কাদায় বাস করে। এমনকি এরা যখন মাঠঘাট শুকিয়ে যায় তখন এরা মাটির ফাটল বা ছিদ্র দিয়ে বেরিয়ে আসে। বর্ষার শুরুতে বদ্ধ জলাশয়ে এদের প্রজনন ঘটে।

## বিস্তৃতি
ঝিল শিংঘি বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড ও লাওসের স্থির পানির জলাশয়ে এরা ব্যাপকভাবে বিস্তৃত। তবে ঈষৎ লবণাক্ত পানিতে বিরল।

## অর্থনৈতিক গুরুত্ব
বাণিজ্যিকভাবে এই মাছ খুবই গুরুত্বপূর্ণ। বাংলাদেশের অভ্যন্তরীণ মৎস্য সম্পদে ঝিল শিংঘির অবদান অনেক।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। প্রায় সহজেই পাওয়া যায়, তবে প্রকৃতিতে এর সংখ্যা দিন দিন কমে যাচ্ছে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:নেপালের মাছ
বিষয়শ্রেণী:শ্রীলঙ্কার মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:লাওসের মাছ
বিষয়শ্রেণী:১৭৯৪-এ বর্ণিত মাছ
বিষয়শ্রেণী:এশিয়ার মাছ
বিষয়শ্রেণী:শ্রীলঙ্কার স্বাদু পানির মাছ
সেলিম এলাহী

**সেলিম এলাহী** (; জন্ম: ২১ নভেম্বর, ১৯৭৬) পাঞ্জাব প্রদেশের শাহীওয়াল এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০৪ সময়কালে পাকিস্তান দলের পক্ষে ১৩ টেস্ট ও ৪৮টি একদিনের আন্তর্জাতিকে অংশগ্রহণ করেছেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখতেন। এছাড়াও ডানহাতে অফ ব্রেক বোলিংয়ের পাশাপাশি মাঝে-মধ্যে উইকেট-রক্ষকের দায়িত্ব পালন করতেন তিনি।

মনজুর এলাহী ও জহুর এলাহী তার ভাই। উভয়েই পাকিস্তান ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। এছাড়াও বাবর মঞ্জুর সম্পর্কে তার ভাইপো।

## খেলোয়াড়ী জীবন
প্রথম-শ্রেণীর ক্রিকেটে অংশগ্রহণ না করা স্বত্ত্বেও এলাহীকে ১৯৯৫-৯৬ মৌসুমে নিজদেশে অনুষ্ঠিত ওডিআই সিরিজে সফরকারী শ্রীলঙ্কার বিপক্ষে খেলার জন্য মনোনীত করা হয়। তিন খেলার সিরিজের প্রথমটি সেপ্টেম্বর, ১৯৯৫ সালে গুজরানওয়ালায় অনুষ্ঠিত হয়। প্রথম খেলাতেই তিনি চমকপ্রদ অপরাজিত ১০২ রান তুলেন ১৩৩ বল মোকাবেলা করে। এরফলে পাকিস্তানের প্রথম খেলোয়াড় হিসেবে অভিষেকেই সেঞ্চুরি করার গৌরব অর্জন করেন। উনিশ বছর বয়সে তার করা এ সেঞ্চুরিটি অদ্যাবধি সর্বকনিষ্ঠ অভিষেক ঘটা খেলোয়াড়ের কীর্তি হিসেবে টিকে রয়েছে। তার অনবদ্য সেঞ্চুরিতে দল নয় উইকেটে জয়লাভ করে ও তিনি ম্যান অব দ্য ম্যাচের পুরস্কার লাভ করেন। পরের দুই খেলায় তিনি ৭৭ রান করলে সিরিজে তিনি সর্বমোট ১৭৯ রান তুলেন।

এরপর একই বছরে শারজায় অনুষ্ঠিত সিঙ্গার চ্যাম্পিয়ন্স ট্রফি খেলার জন্য মনোনীত হন।

## টেস্ট ক্রিকেট
নভেম্বর, ১৯৯৫ সালে অস্ট্রেলিয়ার বিপক্ষে টেস্টে অভিষিক্ত হন। দুই টেস্টে তিনি ১০.৭৫ গড়ে ৪৩ রান তুলেন। এরপর তিনি সাময়িকভাবে দল থেকে বাদ পড়েন। ২০০২ সাল পর্যন্ত তিনি ১৩ টেস্টে অংশ নিয়ে ১৮.৯৫ গড়ে ৪৩৬ রান তুলেন। ওডিআইয়ে সাফল্য পেলেও টেস্টে তিনি মাত্র একটি অর্ধ-শতক ও ছয়বার শূন্য রান পান। তন্মধ্যে একবার জোড়াশূন্য পান। ২০০০ সালে ইংল্যান্ড সফরে ৪৪.৪০ গড়ে রান সংগ্রহ করলেও বাদ-বাকী সিরিজগুলোয় ২০-এর অধিক গড়ে রান তুলতে ব্যর্থ হন। ২০০২ সালে জিম্বাবুয়ে ও দক্ষিণ আফ্রিকা সফরে চার খেলার তিনটিতেই সেঞ্চুরি করেন তিনি। দক্ষিণ আফ্রিকার বিপক্ষে নিজস্ব সর্বোচ্চ ১৩৫ রান তুলেন। আব্দুল রাজ্জাকের সাথে জুটি গড়ে ২৫৭ রান তুললে পাকিস্তান দল ৩৩৫ রান তুলে।

২০০৩ সালের ক্রিকেট বিশ্বকাপে তাকে অন্তর্ভুক্ত করা হয়। চার খেলায় অংশ নিয়ে ১০২ রান তুলেন। একবার অর্ধ-শতক পান। বিশ্বকাপের পর আরও দুইটি প্রতিযোগিতায় অংশ নেন তিনি। পরবর্তীতে টেস্ট ও ওডিআই উভয় ধরনের দল থেকেই তাকে বাদ দেয়া হয়।

## তথ্যসূত্র

## আরও দেখুন
* ইউনুস খান
* আব্দুল রাজ্জাক
* ২০০৩ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:ক্যাপ্রিকর্ন কমান্ডার্সের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:লাহোর ব্লুজের ক্রিকেটার
বিষয়শ্রেণী:লাহোর হোয়াইটসের ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:সাহিওয়াল থেকে আগত ক্রিকেটার
বিষয়শ্রেণী:লাহোর সিটির ক্রিকেটার
বিষয়শ্রেণী:কমনওয়েলথ গেমসে পাকিস্তানের প্রতিযোগী
এটিআর (বিমান প্রস্তুতকারক সংস্থা)

[থাম্ব|[এটিআর পার্শ দৃশ্য]]
[থাম্ব|[এ টি আর ৭২ পার্শ দৃশ্য]]

**এটিআর** (Aerei da Trasporto Regionale বা Avions ডি পরিবহন আঞ্চলিক; ইংরেজিতে আঞ্চলিক এয়ার ট্রান্সপোর্ট) একটি ফরাসি-ইতালীয় বিমান প্রস্তুতকারক সংস্থা। ফ্রান্সের টোওলৌসে ব্লাগনাওর আন্তর্জাতিক বিমানবন্দর-এ এই সংস্থার সদর দফতর । 1981 সালে ফ্রান্সে এরোসপাটিয়েল (বর্তমানে এয়ারবাস গ্রুপ) ও ইতালি এর এরিটেলিয়া (বর্তমানে লিওনার্দো) থেকে বিমান নির্মাণ হয়।  এর প্রাথমিক ভাবে এই সংস্থা এটিআর 42 এবং এটিআর ৭২ বিমান নির্মাণ করছে।
## নির্মাণ
এলেনিয়া এয়রোনোটিকা এর পোমিগ্লানো ডিএরকো, পিয়াল, ইতালি কাছাকাছি উৎপাদন সুবিধা, জন্য বিমান বিমানদেহ এবং লেজ বিভাগে উৎপাদন করা হয় এখানে। বিমানের ডানার নির্মাণ করে এয়ারবাস ফ্রান্স। পশ্চিম ফ্রান্সে বরডিউক্স সালে যন্ত্রাংশ গুলিকে একত্রিত করা হয়। শেষে , ফ্লাইট-পরীক্ষার, প্রত্যয়ন এবং পন্য বিতরন টোউলৌসে, ফ্রান্সের এটিআর-এর দায়িত্ব। 
## পন্য
* এটিআর ৪২
* এটিআর ৭২
## তথ্যসূত্র

বিষয়শ্রেণী:বিমান প্রস্তুতকারী প্রতিষ্ঠান
বিষয়শ্রেণী:ফ্রান্স–ইতালি সম্পর্ক
বিষয়শ্রেণী:বিমান নির্মাতা
বিষয়শ্রেণী:ফ্রান্সের মহাকাশ কোম্পানি
রামাডা ক্যারাভেলা বীচ রিসোর্ট

thumb|রামাডা ক্যারাভেলা বীচ রিসোর্ট
**রামাডা ক্যারাভেলা বীচ রিসোর্ট** ভারতের গোয়ার ভার্কা বীচে অবস্থিত একটি বীচ রিসোর্ট হোটেল৷ হোটেলটি প্রায় ২৩ একর স্থান জুড়ে অবস্থিত৷ ২০২ টি কক্ষ নিয়ে হোটেলটি ভার্কা বীচের অপরূপ সৌন্দর্যমন্ডিত পটভূমিতে নির্মিত হয়েছে৷ অবসর কিংবা ছুটি কাটানো, অথবা শুধুমাত্র নিরবচ্ছিন্ন বিশ্রাম এর রিসোর্টটি একটি আদর্শ স্থান৷ সফেদ বালুকাবেলায় ভ্রমণ এবং সমুদ্র তীরের সৌন্দর্য অবলোকনের মাধ্যমে পরিপূর্ণ হয়ে উঠতে পারে একজন ভ্রমণপিপাসুর মন৷

## অবস্থান
রামাডা ক্যারাভেলা বীচ রিসোর্টটি ভারতের গোয়ার দক্ষিণাংশে ভার্কা বীচ এ অবস্থিত এবং নিকটবর্তী এয়ারপোর্ট হতে ৩৫ কিলোমিটার ও সবচেয়ে নিকটের রেলওয়ে স্টেশন হতে ১৫ কিলোমিটার দূরে অবস্থিত৷
## স্থাপনাশৈলী
হোটেলটিতে মোট ২০২ টি কক্ষ রয়েছে৷ অতিথিদের আরামদায়ক অবস্থানের লক্ষ্যে কক্ষগুলো আধুনিক উপকরণ ও সুযোগ-সুবিধা দ্বারা সজ্জিত করা হয়েছে৷ কক্ষগুলো বিভিন্ন শ্রেণিতে বিভক্ত যেমন- স্ট্যান্ডার্ড রুম, সুপিরিয়র ডিল্যাক্স, স্যুইটসমূহ এবং দুই রকমের ভিলা৷ প্রতিটি কক্ষের সাথে একটি করে বারান্দা রয়েছে যেখান হতে সমুদ্রের দৃশ্য অবলোকন করা যায়৷

## রেস্টুরেন্ট এন্ড ডাইনিং
এই পাঁচ তারকা হোটেলটিতে সুস্বাদু ও উন্নতমানের খাবার সমৃদ্ধ সাতটি রেস্টুরেন্ট রয়েছে৷ এর মধ্যে উল্লেখযোগ্য হল- ক্যাফে ক্যাসকেইড এন্ড লানাই, যা একটি কফি শপ; কার্নাভাল হচ্ছে সী ফুড পরিবেশনকারী একটি রেস্টুরেন্ট; বীচ শ্যাক এবং কাস্টওয়ে হলো দুটি সীজন্যাল রেস্টুরেন্ট৷ এছাড়া রয়েছে আট্রিয়াম বার, আইল্যান্ড বার এবং সানসেট বার৷

## সার্ভিসসমূহ
হোটেলটিতে অতিথিদের আরামপ্রদ অবস্থানের জন্য বিভিন্ন সুযোগ-সুবিধা বিদ্যমান রয়েছে৷ এর মধ্যে বিশেষভাবে উল্লেখযোগ্য হচ্ছে- হেলথ ক্লাব, সুইমিং পুল, রুম সার্ভিস, টেলিফোন, ফ্যাক্স, ডক্টর অন কল, স্যাটেলাইট টেলিভিশন, মানি চেঞ্জার, কুরিয়ার সার্ভিস, ব্রডব্যান্ড ফ্যাসেলিটি, ওয়াটার পোলো, কার পার্কিং, চাইল্ড কেয়ার ফ্যাসেলিটি, কনফারেন্স হল সার্ভিস, কার রেন্টাল সার্ভিস, স্পিড বোড, বার, ব্যাংকোয়েট, সেফ ভল্ট, লন্ড্রি সার্ভিস ইত্যাদি৷
## অ্যাওয়ার্ড ও অন্যান্য
হোটেলটি ১৯৯৮ সালে জার্মানীর বার্লিনের আইটিবিতে বেস্ট হোটেল রিসোর্ট অ্যাওয়ার্ড লাভ করে৷ রিসোর্ট হোটেলটিতে গোয়া শহরের সবচেয়ে বৃহৎ আকৃতির লেগুন আকৃতির সুইমিং পুল রয়েছে৷
## উল্লেখ

বিষয়শ্রেণী:ভারতের হোটেল
এটিআর ৪২

**এটিআর ৪২** হল একটি যমজ টার্বোপ্রোপ ইঞ্জিন বিশিষ্ট একটি আঞ্চলিক এয়ারলাইনার। এই বিমানটি আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। ১৯৮৪ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে। এটিআর ৪২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৪০ থেকে ৫২ জন যাত্রী পর্যন্ত পরিবহনের আসন রয়েছে।
## প্রধান পরিচালক সংস্থা
[থাম্ব|[First Air ATR 42 in Arctic Bay, Nunavut]]

এটিআর ৪২ বিমান যাত্রী পরিবহন ও সেনাবাহী দুই কাজেই ব্যবহৃত হয়।

### যাত্রী পরিবহন
২৩৫ টি এটিআর ৪২ বিমান বিভিন্ন বিমান সংস্থা পরিচালনা করছে এবং ১২ টি বিমানের আবেদন করেছে। ১০৬ টি আমেরিকা, ৬৬ টি ইউরোপ, ৪৩ টি এশিয়া প্রশান্ত মহাসাগরীয় এলাকা ও মধ্যপাচ্য ও ২০ আফ্রিকায় রয়েছে।

### সেনাবাহীনি
থাম্ব|Nigerian Air Force ATR-42 Surveyor

২০১৬ পর্যন্ত হিসাব অনুযায়ী ৩ টি এটিআর ৪২ সেনাবাহীনিতে যুক্ত রয়েছে।.
* কলোম্বিয়ান নৌবাহিনী : ১
* নাইজেরিয়ান বায়ু সেনা :২

### সরকারি চালনাকারী

* ইতালীয় পোর্ট ক্যাপ্টেন্সিদের কর্পস – কোস্ট গার্ড : ৩
* ইতালীয় গার্ডিয়া ডি ফিনাঞ্জা : ৫

### চুক্তি ভিত্তিক

* কলম্বিয়ান বায়ু সেনা
* কলোম্বিয়ান জাতীয় পুলিশ
* গ্যাবোন্স বায়ু সেনা
* লিবিয়ান এয়ার ফোর্স (১৯৫১-২০১১) : ১ এমপি
* পোলিশ বায়ু সেনা চুক্তি অনুয়ায়ী ২০০২ সালের ছয় মাস এটিআর ৪২ বিমান।.

## বৈশিষ্ট
থাম্ব|তিন পাশের দৃশ্য এটিআর ৪২

## তথ্যসূত্র

বিষয়শ্রেণী:এটিআর বিমান
বিষয়শ্রেণী:১৯৮৪-এ প্রতিষ্ঠিত
বিষয়শ্রেণী:ফ্রান্স–ইতালি সম্পর্ক
ভাগলপুরের যুদ্ধ

**ভাগলপুরের যুদ্ধ** ১৭৪৮ সালের মার্চে বিহারের ভাগলপুরে বাংলার নবাব আলীবর্দী খানের সৈন্যবাহিনী এবং মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা পরাজিত হয়।

## পটভূমি

বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী আমেনা বেগম (নবাবের কন্যা) ও সন্তানদের বন্দি করেন।

## যুদ্ধের ঘটনাবলি

আফগান বিদ্রোহের সংবাদ পেয়ে নবাব আলীবর্দী মারাঠাদের বিরুদ্ধে অভিযান বন্ধ রেখে বিহার অভিমুখে যাত্রা করেন। মীর হাবিব এ সুযোগ গ্রহণ করেন এবং তাঁর অধীনস্থ মারাঠা সৈন্যদের নিয়ে আফগান বিদ্রোহীদের সঙ্গে যোগ দেয়ার জন্য অগ্রসর হন। ১৭৪৮ সালের মার্চে ভাগলপুরের নিকটে তিনি নবাবের সৈন্যবাহিনীর মুখোমুখি হন। উভয়পক্ষ একে অপরকে আক্রমণ করলে যুদ্ধ শুরু হয়ে যায় এবং নবাবের সৈন্যবাহিনীর নিকট মারাঠারা পরাজয় বরণ করে।

## ফলাফল

যুদ্ধের পরাজিত হওয়া সত্ত্বেও মীর হাবিব তাঁর অবশিষ্ট সৈন্যদের নিয়ে বিদ্রোহী আফগানদের সঙ্গে যোগ দিতে সমর্থ হন। কিন্তু কালাদিয়ারার যুদ্ধে নবাবের নিকট মারাঠা ও বিদ্রোহী আফগানদের সম্মিলিত বাহিনী বিধ্বস্ত হয়।

## আরো দেখুন

* বিহারে আফগান বিদ্রোহ
* কালাদিয়ারার যুদ্ধ

## তথ্যসূত্র

বিষয়শ্রেণী:বাংলার ইতিহাস
লাল খইলশা

**লাল খইলশা/চাটা মাছ** (বৈজ্ঞানিক নাম: *Trichogaster lalius*) (ইংরেজি: **Dwarf gourami**) হচ্ছে **Osphronemidae** পরিবারের *Trichogaster* গণের একটি স্বাদুপানির মাছ।

## বর্ণনা
লাল খইলশার দেহ আয়তাকার এবং দৃঢ়ভাবে চাপা। মুখ ছোট অধিক প্রক্ষেপণযোগ্য, ঊর্ধ্বাভিমুখী। এদের ঠোঁট স্বাভাবিক। ঘাড়ের উপরের অংশ সামান্য অবতল। প্রাক-অক্ষিকোটরের নিচের কিনারা এবং প্রাক-কানকোর নিচের অংশ ধারালো। ছেলে মাছের পৃষ্ঠপাখনা সুচালো কিন্তু মেয়েমাছের পৃষ্ঠপাখনা গোলাকার। পুচ্ছপাখনা গোলাকার থেকে পিরামিডাকার। আঁইশ বৃহৎ লম্বালম্বি সারিতে ২৭ থেকে ২৮টি থাকে, উলম্বপাখনাগুলো আঁইশযুক্ত। এদের কশেরুকা ২৭টি।

## স্বভাব ও আবাসস্থল
লাল খইলশা প্রজাতির মাছ জলাশয়ের উপরিস্তরে বাস করে এবং সরাসরি বায়ু থেকে শ্বাস নেয়। ডিম ছাড়ার সময় ছেলে মাছ মেয়েমাছের সংগে মিলে জলজ উদ্ভিদের মধ্যে বুদবুদ সহযোগে বাসা তৈরি করে। ছেলে মাছ বাসা এবং তার চারপাশে রক্ষার দায়িত্ব নেয়। ডিমগুলো ১২ থেকে ২৪ ঘণ্টার মধ্যে ফুটতে শুরু করে এবং ৩ দিনের মধ্যে পোনা সাঁতরাতে শুরু করে। একটি মেয়ে মাছ ৬০০টি পর্যন্ত ডিম পাড়ে। প্রাকৃতিক পরিবেশে এরা ছোটখাট পোকামাকড় এবং শৈবাল খায়।

## বিস্তৃতি
এর আদি নিবাস দক্ষিণ এশিয়া (বাংলাদেশ, পাকিস্তান এবং ভারত) হলেও এখন দুনিয়ার নানা জায়গায় এটি বিস্তার লাভ করেছে।  এই মাছ অল্প স্রোত বিশিষ্ট পানিতে, যেমন- বিল, পুকুর, খাল, ডোবা এবং বদ্ধ জলাশয়ে পওয়া যায়।

## অর্থনৈতিক গুরুত্ব
বাংলাদেশে এটি সম্পূর্ণরূপে স্বাদু পানির মাছ। বিল এবং হাওড় অঞ্চলে বেড় জাল বা ফাঁদে অন্যান্য খলিসা মাছের সাথে এটি সহজেই ধরা পড়ে। বাণিজ্যিকভাবে এই মাছ বাংলাদেশে কম গুরুত্বপূর্ণ।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## চিত্রমালা

Image:Flame gourami 1.jpg | আগুনে লাল
Image:Colisa lalia Neon Red 1.jpg | নিয়ন লাল
Image:Colisa lalia Neon Blue 4.jpg | নিয়ন নীল
Image:Blue dwarf gourami 1.jpg | নীল


## তথ্যসূত্র

## বহিঃসংযোগ
* Dwarf Gourami care information
* Dwarf Gourami Fact Sheet
* Dwarf gourami: Colisa lalius
* Giant gourami: Colisa fasciatus
* Honey gourami, Trichogaster chuna (Hamilton, 1822)

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:দক্ষিণ এশিয়ার মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ভারতের স্বাদু পানির মাছ
বিষয়শ্রেণী:পাকিস্তানের স্বাদু পানির মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
রঘুরাজপুর

**রঘুরাজপুর** ওড়িশার পুরী জেলার একটি ঐতিহ্যবাহী কারুশিল্পীদের গ্রাম, যা পটচিত্র (শিল্পের একটি ধরন যা খ্রিস্টপূর্ব ৫ সাল থেকে এই অঞ্চলে প্রচলিত) শিল্পী ও গোটিপুয়া নাচের ( ওডিসির জন্য বিখ্যাত নামে পরিচিত ভারতীয় ক্লাসিকাল নাচের আদি রূপ)। 
এছাড়া জায়গাটি বিখ্যাত ওডিসি প্রচারক এবং গুরু কেলুচরণ মহাপাত্রের জন্মভূমি। গ্রামটি Tussar paintings, পাম পাতায় কারুকার্য, কাঠে খোঁদাই, কাঠ গোবর এবং কাগজ মণ্ড দিয়ে তৈরি পুতুল এবং মুখোশের জন্য বিখ্যাত। 

## বর্ণনা

নারিকেল, পাম, আম এবং কাঁঠালের বনে ঘেরা গ্রামটিতে ১২০ টির মত ঘর এবং ২ টি রাস্তা আছে। ঘরগুলোর দেয়াল দেয়ালচিত্র দিয়ে সাজানো, এখানে পটচিত্র শিল্পীরা পটচিত্র তৈরির পাশাপাশি ঐতিহ্যবাহী মুখোশ, পাথরের দেব-দেবী, কাগজের মণ্ড, ভাস্কর্য, কাঠের পুতুল তৈরি করেন।।

## তথ্যসূত্র

বিষয়শ্রেণী:ওড়িশার সংস্কৃতি
বিষয়শ্রেণী:ভারতীয় চিত্রকর্ম
মুহিব-আলীপুরের যুদ্ধ

**মুহিব-আলীপুরের যুদ্ধ** ১৭৪৫ সালের ১৪ নভেম্বর বর্তমান ভারতের বিহার রাজ্যের মুহিব-আলীপুর নামক স্থানে বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়।

## পটভূমি

১৭৪৫ সালে নাগপুরের মহারাজা প্রথম রঘুজী ভোঁসলে বাংলায় আফগান বিদ্রোহের সুযোগ নিয়ে বাংলা আক্রমণ করেন। বাংলার নবাব আলীবর্দী খান এসময় আফগান বিদ্রোহ দমনে ব্যস্ত থাকায় তিনি মারাঠাদের প্রতিরোধ করতে পারেন নি। এ সুযোগে রঘুজীর মারাঠা সৈন্যরা একের পর এক উড়িষ্যা, মেদিনীপুর, বর্ধমান এবং বীরভূম দখল করে নেয়, এবং বিহার দখল করার জন্য অগ্রসর হয়।

## যুদ্ধের ঘটনাবলি

মারাঠাদের বিহারের দিকে অগ্রসর হওয়ার সংবাদ পেয়ে নবাব আলীবর্দীও তাদের অনুসরণ করে বিহারে আসেন। বিহারের মুহিব-আলীপুর নামক স্থানে আলীবর্দীর বাহিনী মারাঠাদের ধরে ফেলতে সক্ষম হয়। নবাব মারাঠা বাহিনীকে আক্রমণ করেন এবং মারাঠারা শোচনীয়ভাবে পরাজিত হয়।

## ফলাফল

মুহিব-আলীপুরে পরাজয়ের পর মারাঠারা বিহার থেকে পশ্চাৎপসরণ করতে বাধ্য হয়। ফলে তাদের বিহার দখলের পরিকল্পনা ব্যর্থ হয়ে যায়। এরপর মীর হাবিবের পরামর্শে রঘুজী মুর্শিদাবাদ আক্রমণের সিদ্ধান্ত নেন।

## আরো দেখুন

* ভাগলপুরের যুদ্ধ
* কালাদিয়ারার যুদ্ধ

## তথ্যসূত্র

বিষয়শ্রেণী:বাংলার ইতিহাস
কাটোয়ার যুদ্ধ (১৭৪৫)

**কাটোয়ার দ্বিতীয় যুদ্ধ** ১৭৪৫ সালের ডিসেম্বরে বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়। এই যুদ্ধে পরাজয়ের পর রঘুজী নাগপুরে ফিরে যান, আর মীর হাবিব মেদিনীপুরের দিকে পলায়ন করেন।

## পটভূমি

১৭৪৫ সালে নাগপুরের মারাঠা মহারাজা প্রথম রঘুজী ভোঁসলে বাংলায় অভ্যন্তরীণ গোলযোগের সুযোগ নিয়ে বাংলা আক্রমণ করেন এবং উড়িষ্যা থেকে বীরভূম পর্যন্ত অঞ্চল দখল করে নেন। কিন্তু তাঁর বিহার আক্রমণ ব্যর্থ হয়, এবং মুর্শিদাবাদ লুণ্ঠনের প্রচেষ্টাও ব্যর্থতায় পর্যবসিত হয়।

## যুদ্ধের ঘটনাবলি

মুর্শিদাবাদ আক্রমণের প্রচেষ্টা ব্যর্থ হওয়ার পর রঘুজী উড়িষ্যার দিকে পশ্চাৎপসরণ করার সিদ্ধান্ত নেন। বাংলার নবাব আলীবর্দী খান সসৈন্যে তাদেরকে অনুসরণ করেন এবং ১৭৪৫ সালের ডিসেম্বরে কাটোয়ার নিকটে মারাঠাদের আক্রমণ করেন। মারাঠারা এ যুদ্ধে সম্পূর্ণরূপে পরাজিত হয় এবং বাংলা থেকে তাদের লূণ্ঠিত দ্রব্যসামগ্রী পেছনে ফেলে পলায়ন করে। নবাব তাদের দ্রব্যসামগ্রী হস্তগত করেন।

## ফলাফল

কাটোয়ার যুদ্ধে পরাজয়ের পর রঘুজী নাগপুরে প্রত্যাবর্তন করেন এবং মীর হাবিব মারাঠা-অধিকৃত মেদিনীপুরের দিকে পালিয়ে যান। অন্যদিকে, যুদ্ধক্লান্ত সৈন্যদের বিশ্রাম দেয়ার জন্য আলীবর্দীও মারাঠাদের অনুসরণ না করে মুর্শিদাবাদে ফিরে আসেন।

## আরো দেখুন

* কাটোয়ার যুদ্ধ (১৭৪২)
* কাটোয়ার যুদ্ধ (১৭৬৩)

## তথ্যসূত্র

বিষয়শ্রেণী:ভারতের ইতিহাস
কালাদিয়ারার যুদ্ধ

**কালাদিয়ারার যুদ্ধ** ১৭৪৮ সালের ১৬ এপ্রিল বিহারের কালদিয়ারা নামক স্থানে বাংলার নবাব আলীবর্দী খানের সৈন্যবাহিনী এবং সম্মিলিত আফগান বিদ্রোহী মারাঠা বাহিনীর মধ্যে সংঘটিত হয়। যুদ্ধে মারাঠারা ও বিদ্রোহী আফগানরা শোচনীয়ভাবে পরাজিত হয়। এই যুদ্ধে পরাজয়ের মধ্য দিয়ে বিহারে আফগান বিদ্রোহের অবসান ঘটে।

## পটভূমি

বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী ও সন্তানদের বন্দি করেন। এই সংবাদ পেয়ে আলীবর্দী বিহার অভিমুখে যাত্রা করেন। মারাঠা সৈন্যরাও বিদ্রোহী আফগানদের সঙ্গে যোগ দেয়ার জন্য বিহারের দিকে রওনা হয়েছিল। ভাগলপুরের যুদ্ধে নবাব তাদেরকে পরাজিত করেন।

## যুদ্ধের ঘটনাবলি

ভাগলপুরের যুদ্ধের পর নবাব আলীবর্দী বিহারের রাজধানী পাটনার দিকে অগ্রসর হন। ১৭৪৮ সালের ১৬ এপ্রিল পাটনা থেকে ২৬ মাইল দূরে কালাদিয়ারা নামক স্থানে নবাব মারাঠা ও বিদ্রোহী আফগানদের সম্মিলিত বাহিনীর মুখোমুখি হন। মারাঠাদের নেতৃত্ব দিচ্ছিলেন মীর হাবিব, আর আফগানদের নেতৃত্বে ছিলেন নবাবের ভূতপূর্ব সেনাপতি শমসের খান ও সরদার খান। উভয়পক্ষে প্রচণ্ড যুদ্ধ হয়। যুদ্ধে নবাবের বাহিনীর নিকট সম্মিলিত মারাঠা ও আফগান বাহিনী সম্পূর্ণরূপে বিধ্বস্ত হয়। আফগান বিদ্রোহীদের নেতা সমশের খান ও সরদার খান যুদ্ধে নিহত হন।

## ফলাফল

কালাদিয়ারের যুদ্ধে নবাবের জয়লাভের মধ্য দিয়ে বিহারে আফগান বিদ্রোহের অবসান ঘটে। বিদ্রোহী আফগানরা ছত্রভঙ্গ হয়ে যায়, আর মীর হাবিবের নেতৃত্বে মারাঠা বাহিনী দ্রুত বিহার থেকে পশ্চাৎপসরণ করে। এই যুদ্ধের ফলে বাংলার নবাবের বিরুদ্ধে মারাঠা ও বিদ্রোহী আফগানদের মধ্যে মিত্রজোট গঠনের প্রচেষ্টা ব্যর্থতায় পর্যবসিত হয়। যুদ্ধের পর নবাব পাটনা পুনরুদ্ধার করেন এবং তাঁর কন্যা আমিনা বেগম ও তাঁর সন্তানদের মুক্ত করেন। নবাব তাঁর বেগম শরফুন্নেসার পরামর্শে জৈনুদ্দিন ও আমেনা বেগমের পুত্র সিরাজউদ্দৌলাকে বিহারের নতুন প্রাদেশিক শাসনকর্তা নিযুক্ত করেন। রাজা জানকীরাম সিরাজের নায়েব নিযুক্ত হন। এর মধ্য দিয়ে বিহারে নবাবের কর্তৃত্ব পুন:প্রতিষ্ঠিত হয়।

## আরো দেখুন

* বিহারে আফগান বিদ্রোহ
* ভাগলপুরের যুদ্ধ

## তথ্যসূত্র

বিষয়শ্রেণী:বাংলায় মারাঠা আক্রমণ
আনোয়ারা থানা

**আনোয়ারা থানা** বাংলাদেশের চট্টগ্রাম জেলার অন্তর্গত আনোয়ারা উপজেলার একটি থানা।

## প্রশাসনিক এলাকাসমূহ
আনোয়ারা উপজেলার ১০টি ইউনিয়ন ও ১টি ইউনিয়নের আংশিক এলাকার প্রশাসনিক কার্যক্রম আনোয়ারা থানার আওতাধীন।

;ইউনিয়নসমূহ:
* ১নং বৈরাগ (আংশিক)
* ২নং বারশত
* ৩নং রায়পুর
* ৪নং বটতলী
* ৫নং বরুমছড়া
* ৬নং বারখাইন
* ৭নং আনোয়ারা
* ৮নং চাতরী
* ৯নং পরৈকোড়া
* ১০নং হাইলধর
* ১১নং জুঁইদণ্ডী

## আরও দেখুন
* আনোয়ারা উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:আনোয়ারা উপজেলা
জ্যাকি শ্রফ

**জয়কিষাণ কাকুভাই "জ্যাকি" শ্রফ** (জন্ম: ১ ফেব্রুয়ারি ১৯৫৭) একজন ভারতীয় চলচ্চিত্র অভিনেতা। তিনি বলিউডে প্রায় চার দশক ধরে কাজ করে চলেছেন। এ পর্যন্ত হিন্দি, কোঙ্কণী, কন্নড়, মারাঠি, ওড়িয়া, পাঞ্জাবী, বাংলা, মালয়ালম, তামিল ও তেলুগু ভাষায় তিনি প্রায় দুই শতাধিক চলচ্চিত্রে অভিনয় করেছেন।

## প্রাথমিক জীবন
জ্যাকি শ্রফের জন্ম নাম জয়কিষাণ কাকুভাই শ্রফ। তার জন্ম ভারতের মহারাষ্ট্রের লাতুরে অবস্থিত উদগিরে। তার পিতা কাকুভাই হরিভাই শ্রফ গুজরাতের লোক ছিলেন আর মা রিতা হুরিন্নিসা ছিলেন কাজাখস্তানের উইঘুর জাতির অধিবাসী। তারা মুম্বইয়ের মালাবর হিলের তিন বাত্তি এলাকায় বসবাস করতেন। প্রথমদিকে তিনি কিছু বিজ্ঞাপনচিত্রে মডেলিং করেন। পরবর্তীতে *হিরো* চলচ্চিত্রে অভিনয়ের সময় পরিচালক ও প্রযোজক সুভাষ ঘাই তার নাম জ্যাকি রাখেন। শ্রফ স্টার ওয়ানে প্রচারিত জাদু প্রতিযোগিতা *ইন্ডিয়া'স ম্যাজিক স্টার*-এর বিচারক ছিলেন। এটি ৩ জুলাই, ২০১০ থেকে শুরু হয়ে ৫ সেপ্টেম্বর, ২০১০-এ শেষ হয়।

## কর্ম জীবন
জ্যাকি শ্রফ ১৯৮২ সালে দেব আনন্দের ছবি *স্বামী দাদাতে* অভিনয়ের মাধ্যমে তার চলচ্চিত্রজীবন শুরু করেন। ১৯৮৩ সালে তিনি সুভাষ ঘাইয়ের চলচ্চিত্র *[[হিরো (১৯৮৩-এর চলচ্চিত্র)|হিরো]]*  মীনাক্ষী শেষাদ্রির বিপরীতে অভিনয় করেন। এই চলচ্চিত্রটি বেশ ভাল ব্যবসা করে। এরপরে তিনি সুভাষ ঘাইয়ের প্রায় সব চলচ্চিত্রেই যে কোন ভূমিকায় অভিনয় করেন। *হিরোর* পরে তার *অন্দর বাহার*, *জানু*, *ইয়ুধ* চলচ্চিত্রগুলি ব্যবসাসফল হয়। ১৯৮৬ সালে তিনি *কর্ম* চলচ্চিত্রে অভিনয় করেন যা সেই বছরের সবচেয়ে বেশি ব্যবসাসফল চলচ্চিত্র ছিল। তার অভিনীত চলচ্চিত্র *দেহলিজ*, *সাচ্চে কা বোল বালা* তেমন ব্যবসা করতে না পারলেও সমালোচকদের কাছে বেশ প্রশংসিত হয়। *নকশা*, *[[সময়: হোয়েন টাইম স্ট্রাইকস]]* ইত্যাদি চলচ্চিত্রে খলনায়কের চরিত্রেও অভিনয় করেছে জ্যাকি।

## ব্যক্তিগত জীবন
১৯৮৭ সালের ৫ জুনে জ্যাকি শ্রফ তার দীর্ঘদিনের বান্ধবী আয়েশা দত্তকে তার জন্মদিনে বিয়ে করেন। আয়েশা দত্ত পরবর্তীতে একজন চলচ্চিত্র প্রযোজক হিসাবে আবির্ভূত হন। তারা দুজনে মিলে জ্যাকি শ্রফ এন্টারটেইনমেন্ট কোম্পানি নামে একটি মিডিয়া সংস্থা চালান। তারা যৌথভাবে সনি টিভির প্রায় ১০ শতাংশ শেয়ারের মালিক ছিলেন। পরবর্তীতে ২০১২ সালে তারা তাদের শেয়ার বিক্রয় করে দেন। এর মাধ্যমে সনি টিভির সাথে তাদের প্রায় ১৫ বছরের সম্পৃক্ততা শেষ হয়। তাদের একজন ছেলে ও একজন মেয়ে আছে। ছেলে টাইগার শ্রফ বলিউডের অভিনেতা ও মেয়ের নাম কৃষ্ণা শ্রফ। তিনি এশিয়ান অ্যাকাডেমি অব ফিল্ম অ্যান্ড টেলিভিশনের আন্তর্জাতিক চলচ্চিত্র ও টেলিভিশন ক্লাবের আজীবন সদস্য।

## চলচ্চিত্রের তালিকা



## তথ্যসূত্র

## বহিঃসংযোগ
* 
*  
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:গুজরাতি ব্যক্তি
বিষয়শ্রেণী:মুম্বইয়ের অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:ওড়িয়া চলচ্চিত্র অভিনেতা
বিষয়শ্রেণী:প্যান্ডোরা পেপার্সে নাম থাকা ব্যক্তি
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:ভোজপুরি চলচ্চিত্র অভিনেতা
বিষয়শ্রেণী:মারাঠি চলচ্চিত্র অভিনেতা
উইলিয়াম উইলসন হান্টার

**উইলিয়াম উইলসন হান্টার** বা **ডাব্লিউ. ডাব্লিউ. হান্টার** কেসিএসই, সিআইই (১৫ জুলাই ১৮৪০;– ৬ ফেব্রুয়ারি ১৯০০) ছিলেন ঊনবিংশ শতাব্দীর স্কটীয় ইতিহাসবিদ, পরিসংখ্যানবিদ, সংকলক ও ইন্ডিয়ান সিভিল সার্ভিসের সদস্য। তিনি সবচেয়ে বেশি পরিচিত ''দি ইম্পেরিয়াল গেজেটিয়ার অব ইন্ডিয়া''র জন্য যেটি তিনি ১৮৬৯ সালে প্রবর্তন করেন এবং ১৮৮১ সাল অবধি নয় খণ্ড প্রকাশিত হয়েছিল। তাঁর মৃত্যুর পর আরো ২৬ খণ্ড পুনরায় প্রকাশিত হয়। লেখক হিসেবে তাঁর সর্বাধিক গুরুত্বপূর্ণ এবং ঐতিহাসিক অবদান হলো *[[দ্য ইন্ডিয়ান মুসলমানস্‌]]* গ্রন্থটি রচনা।

## জন্ম ও প্রাথমিক জীবন
হান্টার স্কটল্যান্ডের গ্লাসগোতে ১৮৪০ সালের ১৫ জুলাই জন্মগ্রহণ করেন। তার পিতা অ্যান্ড্রু হান্টার উৎপাদন শিল্পের সাথে জড়িত ছিলেন। মাতা-পিতার তিন পুত্রের মধ্যে হান্টার ছিলেন দ্বিতীয়। হ্যামশায়ারের কুইন্সউডে কোয়েকার সেমিনারীতে ১৮৫৪ সালে তার শিক্ষা জীবনের সূত্রপাত। এক বছর পর তাকে গ্লাসগো অ্যাকাডেমিতে ভর্তি করা হয়। হান্টার ১৮৬০ সালে গ্লাসগো বিশ্ববিদ্যালয় থেকে বি.এ. ডিগ্রী অর্জন করেন। সেখানে তিনি রসায়ন, ল্যাটিন ভাষা, গ্রিক ভাষা, গণিত, যুক্তিবিদ্যা, নৈতিক দর্শন ও নীতিশাস্ত্র অধ্যয়ন করেন। ১৮৬২ সালে হান্টার ইন্ডিয়ান সিভিল সার্ভিসে যোগ দেন।

## গ্রন্থপঞ্জি

### কাজ
* 
* 
* দ্য ইন্ডিয়ান মুসলমানস
* 
*  (20 volumes)
*  (2 volumes)
* 
* দ্য ইম্পেরিয়াল গেজেটিয়ার অব ইন্ডিয়া  (২৬ খণ্ডে)
* 
* 
* 
* 
* 
* 
* 

### হান্টারকে নিয়ে কাজ
* 

## তথ্যসূত্র

## বহিঃসংযোগ

**[https://www.amarebook.com/the-indian-musulmans/ দ্য ইন্ডিয়ান মুসলমানস বইয়ের বাংলা পিডিএফ]**

বিষয়শ্রেণী:১৮৪০-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:ইনফ্লুয়েঞ্জায় মৃত্যু
বিষয়শ্রেণী:কলকাতা বিশ্ববিদ্যালয়ের উপাচার্য
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতের ইতিহাস লিখন
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী
ফাতিমা সানা শেখ

**ফাতিমা সানা শেখ** হলেন একজন ভারতীয় অভিনেত্রী এবং আলোকচিত্ৰকর। তিনি প্রধানত বলিউডের চলচ্চিত্রে কাজ করে থাকেন এবং এর পাশাপাশি ভারতীয় বিভিন্ন টেলিভিশনে ধারাবাহিকে অভিনয় করে থাকেন। *[[চাচী ৪২০]]* চলচ্চিত্রে শিশু চরিত্রে ভারতীতে অসাধারণ অভিনয়ের সুবাদে তিনি বেশ পরিচিত একটি মুখ। তার সাম্প্রতিকতম চলচ্চিত্র দঙ্গল-এ তিনি ভারতীয় কুস্তিগির গীতা ভোগাত এর ভূমিকায় অভিনয় করেন যেখানে মহাবীর সিং ভোগাত এর চরিত্রে আমির খান অভিনয় করেন।

## কর্মজীবন
ফাতিমা ১৯৯৭ এ নির্মিত কামাল হাসানের চলচ্চিত্র *[[চাচী ৪২০]]* এ অভিনয়ের মাধ্যমে বলিউড চলচ্চিত্রাঙ্গনে আত্মপ্রকাশ করেন। তিনি ভারতী জয়প্রকাশ এবং জেনকি পাশানের মেয়ের ভূমিকায় অভিনয় করেন। এরপর তিনি ২০০১ সালের, চলচ্চিত্র ওয়ান টু কা ফোর এ শাহরুখ খান এবং জুহি চাওলা জুটিদের সাথে অভিনয় করেন। ২০০৮ সালে তিনি ভারতীয় নাটকীয় চলচ্চিত্র *তাহান*-এ জয়া চরিত্রে অভিনয় করেন। এরপর তিনি যথাক্রমে কমেডি চলচ্চিত্র *[[বিট্টু বস]]* (২০১২), রোমান্টিক চলচ্চিত্র *[[আকাশ বাণী]]* (২০১৩) এবং অনুপ্রেরণমূলক চলচ্চিত্র *[[দঙ্গল]]* (২০১৬) অভিনয় করেন।

## চলচ্চিত্রের তালিকা

;টেলিভিশন
* *[[আগলে জনম মোহে বিটিয়া হি কিজো]]* - সুমন

## সম্মাননা

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:কাশ্মীরি অভিনেত্রী
বিষয়শ্রেণী:কাশ্মীরি ব্যক্তি
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় নাস্তিক
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:কাশ্মীরি অভিনয়শিল্পী
বিষয়শ্রেণী:মৃগীরোগে আক্রান্ত ব্যক্তি
বম্বার্ডিয়ার সিআরজে২০০

**বোম্বার্ডিয়ার সিআরজে ১০০ এবং সিআরজে ২০০** (পূর্বে কানাডায়ার সিআরজে ১০০ এবং সিআরজে ২০০ নামে পরিচিত) হল আঞ্চলিক বিমানগুলির একটি পরিবার, যা ১৯৯১ থেকে ২০০৬ সালের মধ্যে বোম্বার্ডিয়ার এয়ারস্পেস নকশা ও নির্মাণ করেছিল।

এটি বোম্বার্ডিয়ার চ্যালেঞ্জার ৬০০ সিরিজের ব্যবসায়িক জেটের উপর ভিত্তি করে তৈরি হয়েছিল। চ্যালেঞ্জার ৬১০ই হিসাবে পরিচিত বিমানটির বর্ধিত ৩৬-আসনের সংস্করণ তৈরির প্রাথমিক প্রচেষ্টা ১৯৮১ সালে সমাপ্ত হয়। বোম্বার্ডিয়ারের কাছে কানাডায়ারের বেসরকারীকরণ এবং বিক্রয়ের অল্প সময়ের পরে, প্রসারিত ডেরিভেটিভের কাজটি পুনরায় প্রাণবন্ত হয়; ১৯৮৯ সালের প্রথমদিকে কানাডায়ার আঞ্চলিক জেট প্রকল্পটি আনুষ্ঠানিকভাবে চালু হয়। ১৯৯১ সালের ১০ মে, তিনটি সিআরজে ১০০-এর প্রথম প্রোটোটাইপটি তার প্রথম উড়ান পরিচালনা করে। পরের বছরটিতে প্রথম পরিষেবাটি তার প্রথম গ্রাহক, জার্মানির বিমান সংস্থা লুফথানসার সাথে শুরু করে।

প্রাথমিক রূপটি সিআরজে ১০০ শীঘ্রই সিআরজে ২০০ হিসাবে মনোনীত অন্য একটি মডেলের সাথে যুক্ত হয়। এটি সিআরজে ১০০-এর সাথে একই রকম ছিল, আরও দক্ষ টার্বোফান ইঞ্জিনের স্থাপন ব্যতীত, যা বিমানকে কম জ্বালানি খরচের ক্ষমতা প্রদান করে, ক্রুজ উচ্চতা এবং ক্রুজ গতি বাড়িয়ে দেয়। ১৯৯৯০-এর দশকে, বিভিন্ন ধরনের বিভিন্ন অতিরিক্ত সংস্করণ এবং মডেলগুলি বিকাশিত হয় এবং সেবায় প্রয়োগ করা হয়। ১৯৯০-এর দশকের শেষের দিকে, সিআরজে ৭০০ নামে অভিহিত বিমানের যথেষ্ট পরিমাণে বর্ধিত ডেরাইভেটিভ তৈরি হয়; এটি শীঘ্রই আরও বৃহত্তর সিআরজে৯০০ এবং সিআরজে১০০০ -এ উন্নিত হয়। ২০০৬-এর মধ্যে, সিআরজে ১০০ এবং সিআরজে ২০০ উভয়ের উৎপাদন শেষ হয়; উৎপাদিত বিমানের বেশিরভাগই আজ অবধি রাজস্ব পরিষেবায় রয়েছে। অতিরিক্তভাবে, বর্ধিত পরিষেবা সমর্থন করার জন্য বেশ কয়েকটি বিমান সংস্থা তাদের বহরকে আধুনিকীকরণ করেছে।

## পরিচালক

জুলাই ২০১৫ এর হিসাব অনুযায়ী সারা বিশ্বে ৫৬৩ টি সিআরজে১০০ ও সিআরজে২০০ বিমান পরিসেবায় যুক্ত রয়েছে

মুখ্য ব্যবহারকারী:
* স্কাইওয়েস্ট এয়ারলাইন্স (১৬৩)
* এক্সপ্রেসজেট (৪১)
* এনডিয়াভর এয়ার  (৫৭)
* এয়ার উইসকনসিন (৬৫)
*পিএসএ এয়ারলাইন্স (৩৫)
* জাজ এভিয়েশন (২৫)
* রুশলাইন (১৭)
* এয়ার নোস্টাম (১০)
* এএস এক্সপ্রেস (১০)
* জুম এয়ার (৪)
এছারাও অন্যান ব্যবহারকারী রয়েছে।

## বৈশিষ্ট

## আরও দেখুন
* এনএএল সারস

## তথ্যসূত্র

বিষয়শ্রেণী:বিমান প্রস্তুতকারী প্রতিষ্ঠান
ধন্ধ (২০০৩-এর চলচ্চিত্র)

***ধন্ধ: দ্য ফগ*** (ইংরেজি: Dhund: The fog) ২০০৩ সালে প্রকাশিত বলিউড নির্মিত একটি হিন্দি ভাষার রহস্য চলচ্চিত্র। এই সিনেমার পরিচালক ছিলেন শ্যাম রামজে।

## কাহিনি
সিমরন মালহোত্রা তার ধনী কাকা রাজেন্দ্র মালহোত্রার কাছে মানুষ। সে ও তার কাছের বন্ধু কাজল দুজনেই কাকার বাড়িতে কাছে বিলাসী জীবনে অভ্যস্ত। সিমরন সুন্দরী প্রতিযোগিতায় অংশ নিলে তানিয়া খুরানা নামক একটি উঠতি মডেল ঈর্ষান্বিত হয় ও তার দাদা অজিত খুরানা সিমরনকে বারন করে এবং ভয় দেখায় যাতে সে প্রতিযোগিতা থেকে বিরত থাকে। সিমরনের প্রেমিক সমীর ও কাজলের প্রেমিক কুনাল দুজনের উৎসাহে শেষ পর্যত সে প্রতিযোগিতাতে অংশ নিয়ে বিজয়ী হয়। অজিত খুরানা প্রতিশোধ নিতে উদ্যত হয় এবং নির্জন বাড়িতে সিমরনকে আক্রমণ করে লোহার বাঘনখ দিয়ে। কাজল ও সিমরন আত্মরক্ষায় অজিত খুরানাকে হত্যা করে কিন্তু পুলিশকে ঘটনাটা জানাতে ভয় পায়। তাদের দুই বন্ধু সমীর ও কুনাল লাশ গায়েব করার ব্যবস্থা করে কিন্তু ব্যর্থ হয় ও লাশ বাড়ির পুরোনো সুইমিং পুলে নোংরা জলের তলায় লুকিয়ে ফেলে। অজিত খুরানা নিখোঁজ হওয়ার তদন্তে নামেন পুলিশ অফিসার আশুতোষ খান্না। তিনি আবার মালহোত্রাদের পারিবারিক বন্ধুও। তার সন্দেহ পড়ে এই চারজনের ওপর। তিনি সুইমিং পুল পরিষ্কার করান ও স্থানীয় যুবক বিক্রম উদ্ধার করে পুলের তলা থেকে একটি লাইটার যাতে অজিত খুরানার নাম লেখা ছিল। কিন্তু আশ্চর্যজনকভাবে দেখা যায় লুকিয়ে রাখা লাশটাও নেই। ইতোমধ্যে বিক্রম এই চার বন্ধুকে নির্জন জায়গায় ডেকে পাঠায় ও জানায় যে সে সমস্ত ঘটনা জেনে ফেলেছে। বিক্রম ব্ল্যাকমেল করতে শুরু করে তারপর সে খুন হয়ে যায়। এই খুন করে অজিত খান্না। যাকে মেরে ফেলা হয়েছিল অথচ সে বেঁচে আছে বলে মনে হতে থাকে বারংবার। অজিত ক্রমাগত সিমরনদের ভয় দেখাতে থাকে। তার হাতে মারা যান কাকা রাজেন্দ্র মালহোত্রাও। সিমরন তীব্র মানসিক আঘাতে অসুস্থ হয়ে পড়লে কুনাল পরামর্শ দেয় সবাইকে নিয়ে কুনালের কাকার বাড়ি থেকে ঘুরে আসার। কাকা টম একজন ভাস্কর তিনি সমুদ্রের ধারে এক নির্জন জায়গায় থাকেন। টম কাকার স্টুডিওতে উন্মোচন হয় আসল রহস্যের। অজিত খান্না সত্যিই মৃত না তার বেশধারী অন্য কেউ হত্যালীলা চালাচ্ছে।

## সঙ্গীত
সমস্ত গানের গীতিকার বিজু শাহ। গানগুলি গেয়েছিলেন উদিত নারায়ন, শান, সোনু নিগম, সুনিধি চৌহান প্রমুখ

## অভিনয়
* অদিতি গোভিত্রিকর - সিমরন
* অমর উপাধ্যায় - সমীর
* ইরফান খান - অজিত খুরানা
* গুলশান গ্রোভার - আশুতোষ খান্না
* প্রেম চোপড়া - রাজেন্দ্র মালহোত্রা
* টম অল্টার - টম আংকল
* দিব্যা পালট - কাজল
* অপুর্ব অগ্নিহোত্রী - কুনাল
* মুকেশ তেওয়ারী - বিক্রম

## তথ্যসূত্র

## বহিঃসংযোগ
* 

বিষয়শ্রেণী:২০০৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
এনএএল সারস

**এনএএল সারস** জাতীয় মহাকাশ গবেষণাগার (এনএএল) দ্বারা পরিকল্পিত হালকা পরিবহন বিমান শ্রেনির প্রথম ভারতীয় বহু-উদ্দেশ্যমূলক বেসামরিক বিমান।

জানুয়ারী ২০১৬ সালে, জানানো হয় যে প্রকল্পের বাতিল করা হয়েছে। তবে ২০১৭ সালের ফেব্রুয়ারি মাসে প্রকল্পটি পুনরায় শুরু করা হয়। ২০১৯ সালের ফেব্রুয়ারি মাসে ভারতের অর্থ মন্ত্রক বিমানের উৎপাদনের জন্য ৬,০০০ কোটি টাকা (৮৪০ মিলিয়ন মার্কিন ডলার) অনুমোদন করে।

## উন্নয়ন

১৯৮০ এর দশকের মাঝামাঝি, গবেষণা কাউন্সিল সুপারিশ করে যে এনএএল'কে ভারতের বেসামরিক বিমান চলাচলের প্রয়োজনীয়তাগুলি অধ্যয়ন করতে হবে এবং একটি কার্যকর টেকসই বেসামরিক বিমান শিল্প প্রতিষ্ঠার উপায়গুলি সম্পর্কে পরামর্শ দেওয়া হয়। এটি আরও সুপারিশ করে যে এনএএল'কে বহু-উদ্দেশ্যমূলক হালকা পরিবহন বিমানের (এলটিএ - ১৯৯৩ সালের অক্টোবর মাসে *সারস* নামকরণ করা হয়) একটি আনুষ্ঠানিক প্রযুক্তি-অর্থনৈতিক সম্ভাব্যতার সমীক্ষা চালানো উচিত। সম্ভাব্যতা সমীক্ষায় (১৯৮৮ সালের নভেম্বর) দেখা গেছে যে দেশে ৯–১৪ টি আসনের মাল্টি-রোল এলটিএর জন্য উল্লেখযোগ্য চাহিদা রয়েছে এবং আগামী ১০ বছরে প্রায় ২৫০-৩৫০ টি বিমানের প্রয়োজনীয়তার সম্ভাবনা অনুমান করা হয়। এনএএল ১৯৯০ সালের নভেম্বর মাসে গবেষণা পরিষদে সম্ভাব্যতা অধ্যয়ন প্রতিবেদন জমা দেয় এবং একটি শিল্প অংশীদারের সন্ধান শুরু করে।

১৯৯১ সালে রাশিয়ার সহযোগিতায় প্রকল্পটি শুরু হয় (মায়াসিচেভের ডুয়েট নামে একটি অনুরূপ প্রকল্প ছিল), কিন্তু আর্থিক সমস্যার কারণে রাশিয়ানরা এই প্রকল্পের প্রথমদিকে বাদ পড়ে। ১৯৯৯ সালে পোখরানে ভারতের পারমাণবিক পরীক্ষার পরে মার্কিন যুক্তরাষ্ট্রে নিষেধাজ্ঞাগুলির কারণে প্রকল্পটি প্রায় বন্ধ হয়ে যায়। ২০০৪ সালের মার্চ মাসে তার প্রথম উড়ানের প্রাথমিক সময়সূচীর সাথে সারস প্রকল্পটি ১৯৯৯ সালের ২৪ সেপ্টেম্বর অনুমোদিত হয়। প্রথম সারস (পিটি১) ২০০৪ সালের ২৯ শে মে ব্যাঙ্গালোরের এইচএএল বিমানবন্দরে প্রথম উড়ান সম্পন্ন করে।

## বৈশিষ্ট
থাম্ব|ডান|300px|এনএএল সারস ,ব্যাঙ্গালোর

## তথ্যসূত্র

## বহিঃসংযোগ
* এনএএল সারস পৃষ্ঠা 
* একটি দুর্দান্ত সাফল্য
* সারসের দ্বিতীয় প্রোটো-টাইপ স্থিতি 
* এইচএএল ভারতের প্রথম যাত্রী বিমান তৈরি করবে

বিষয়শ্রেণী:এনএএল বিমান
বিষয়শ্রেণী:হ্যাল বিমান
বিষয়শ্রেণী:দ্বৈত ইঞ্জিনযুক্ত টার্বোপ্রপ বিমান
বিষয়শ্রেণী:নিচু পাখার বিমান
মোহাম্মদ লোকমান

শহীদ **মোহাম্মদ লোকমান** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
শহীদ মোহাম্মদ লোকমানের জন্ম নোয়াখালী জেলার সোনাইমুড়ি উপজেলার অম্বরনগর ইউনিয়নের ওয়াসেকপুর গ্রামে। মুক্তিযুদ্ধ শুরু হওয়ার কয়েক মাস আগে তিনি বিয়ে করেন। তার বাবার নাম ইসমাইল হোসেন এবং মায়ের নাম সামছুন নাহার। তার স্ত্রীর নাম কাওছারা বেগম। তার কোনো সন্তান নেই। 

## কর্মজীবন
ইপিআরে চাকরি করতেন মোহাম্মদ লোকমান। ১৯৭১ সালে কর্মরত ছিলেন সিলেট ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে যুদ্ধ করেন ২ নম্বর সেক্টরের রাজনগর সাব সেক্টরে। শুভপুর, মুন্সিরহাটসহ আরও কয়েক স্থানের যুদ্ধে অসীম সাহসিকতা প্রদর্শন করেন তিনি।

## মুক্তিযুদ্ধে ভূমিকা
১৯৭১ সালের ৫ জুন ফেনী জেলার অন্তর্গত ছাগলনাইয়া উপজেলা বিলোনিয়া এলাকা জুন মাসের ২২ তারিখ পর্যন্ত মুক্ত ছিল। মুক্তিযোদ্ধারা মুক্ত বিলোনিয়ায় অবস্থান নিয়ে আশপাশ এলাকায় অপারেশন পরিচালনা করছিলেন। জুন মাসের প্রথমার্ধে পাকিস্তানি সেনাবাহিনী মুক্ত বিলোনিয়া এলাকা দখলের জন্য অভিযান শুরু করে। ৩ জুন পাকিস্তান সেনাবাহিনী ফেনী থেকে বান্দু-দৌলতপুর রেললাইন এবং ছাগলনাইয়া হয়ে উত্তর দিকে যাওয়া লাইন ধরে অগ্রসর হতে থাকে। প্রথম দিন তারা প্রতিরোধের সম্মুখীন হননি। ৪ জুন মুক্তিযোদ্ধাদের অগ্রবর্তী দলের সঙ্গে তাদের প্রথম যুদ্ধ হয়। সেদিন তারা প্রতিরোধের সম্মুখীন হয়ে পিছু হটে যান। ৫ জুন তারা অতর্কিতে আবার আক্রমণ শুরু করে। এদিন ছাগলনাইয়ার দিক দিয়ে অগ্রসর হতে থাকা পাকিস্তানি সেনাদের দল ছিল বেশ বেপরোয়া। ছাগলনাইয়ায় অবস্থানরত মুক্তিযোদ্ধারা অগ্রসর হতে থাকা পাকিস্তানি সেনাদের বিপুল বিক্রমে প্রতিরোধ করেন। পাকিস্তানি সেনারা মুক্তিযোদ্ধাদের পাল্টা আক্রমণে যথেষ্ট ক্ষতির সম্মুখীন হয়। তার পরও তারা এগোতে থাকে। তখন ছাগলনাইয়ায় ভয়াবহ রক্তক্ষয়ী যুদ্ধ হয়। কয়েক ঘণ্টা ধরে চলা যুদ্ধে মুক্তিবাহিনীই জয়ী হয়। প্রতিরক্ষা অবস্থানে মোহাম্মদ লোকমান ও তার সহযোদ্ধারা সতর্ক অবস্থায় ছিলেন। যেকোনো সময় পাকিস্তান সেনাবাহিনী আক্রমণ করতে পারে এমন আশংকায়। ভোর হতেই শুরু হলো পাকিস্তান সেনাবাহিনীর আক্রমণ। তারাও পাল্টা আক্রমণ চালালেন। কিন্তু পাকিস্তানি সেনারা বেশ বেপরোয়া। গোলাগুলিতে হতাহত হলো বেশ কয়েকজন পাকিস্তানি সেনা। তার পরও তারা এগিয়ে আসতে থাকে। মোহাম্মদ লোকমান ও তার সহযোদ্ধারা বিপুল বিক্রমে ও সাহসিকতার সঙ্গে পাকিস্তানি সেনাদের মোকাবিলা করতে থাকেন। থমকে যায় পাকিস্তানি সেনাদের অগ্রযাত্রা। প্রচণ্ড গোলাগুলি চলতে থাকে। এমন সময় হঠাৎ গুলিবিদ্ধ হয়ে লুটিয়ে পড়লেন মোহাম্মদ লোকমান। রক্তে রঞ্জিত হয়ে গেল তার বাংকার। 
পাকিস্তান সেনাবাহিনীর গুলিতে মোহাম্মদ লোকমানসহ তিনজন মুক্তিযোদ্ধা শহীদ এবং কয়েকজন আহত হন। মোহাম্মদ লোকমান একটি বাংকারে ছিলেন। সেখান থেকে সাহসিকতার সঙ্গে যুদ্ধ করছিলেন। হঠাৎ তার শরীরে এক ঝাঁক গুলি লাগে। সঙ্গে সঙ্গে শহীদ হন তিনি। সেদিন পাকিস্তান সেনাবাহিনীরও ৪০-৫০ জন হতাহত হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
অ্যালিসন ব্রি

**অ্যালিসন ব্রি স্কারমারহর্ন** (জন্ম ডিসেম্বর ২৯, ১৯৮২) হলেন একজন মার্কিন অভিনেত্রী ও প্রযোজক। তিনি হাস্যরসাত্মক ধারাবাহিক *কমিউনিটি* (২০০৯-২০১৫)-এ অ্যানি এডিসন এবং নাট্যধর্মী ধারাবাহিক *ম্যাড মেন* (২০০৭-২০১৫)-এ ট্রুডি ক্যাম্পবেল চরিত্রে অভিনয়ের জন্য সর্বাধিক পরিচিত। তিনি অ্যানিমেটেড হাস্যরসাত্মক ধারাবাহিক *বোজ্যাক হর্সম্যান* (২০১৪-বর্তমান)-এ ডায়ান এনগুয়েন চরিত্রের জন্য কণ্ঠ দিয়েছেন। হাস্যরসাত্মক *গ্লো* (২০১৭-বর্তমান)-এ রুথ ওয়াইল্ডার চরিত্রে অভিনয়ের জন্য তিনি ২০১৮ সালে শ্রেষ্ঠ সঙ্গীতধর্মী বা হাস্যরসাত্মক টিভি অভিনেত্রী বিভাগে গোল্ডেন গ্লোব ও হাস্যরসাত্মক ধারাবাহিকে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেছেন।

ব্রি টেলিভিশনের পাশাপাশি চলচ্চিত্রেও অভিনয় করেছেন। তার অভিনীত উল্লেখযোগ্য চলচ্চিত্রসমূহ হল *স্ক্রিম ফোর* (২০১১), *দ্য ফাইভ-ইয়ার এঙ্গেজমেন্ট* (২০১২), *দ্য লেগো মুভি* (২০১৪), *গেট হার্ড* (২০১৫), *স্লিপিং উইথ আদার পিপল* (২০১৫), *হাউ টু বি সিঙ্গল* (২০১৬), *দ্য লিটল আওয়ার্স* (২০১৭), *দ্য ডিজাস্টার আর্টিস্ট* (২০১৭), *দ্য পোস্ট* (২০১৭) এবং *প্রমিজিং ইয়ং ওম্যান* (২০২০)। এছাড়া তিনি *হর্স গার্ল* (২০২০) চলচ্চিত্রের প্রযোজক ও সহ-রচয়িতা হিসেবে কাজ করেছেন।

## প্রারম্ভিক জীবন
অ্যালিসন ব্রি শেরমেরহর্ন ১৯৮২ সালের ২৯শে ডিসেম্বর ক্যালিফোর্নিয়া অঙ্গরাজ্যের হলিউডে জন্মগ্রহণ করেন। তার পিতা চার্লস টেরি শেরমেরহর্ন একজন সঙ্গীতজ্ঞ ও ফ্রিল্যান্স বিনোদন প্রতিবেদক। তার মাতা জোয়্যান ব্রেনার পারা লস নিনোস (শিশুদের জন্য) নামে একটি অ-মুনাফাভোগী শিশুতোষ এজেন্সিতে কাজ করেন। তার বড় বোনের নাম লরেন। ব্রিয়ের মাতা ইহুদি ধর্মাবলম্বী। তার পিতা ওলন্দাজ, ইংরেজ ও স্কটিশ বংশোদ্ভূত।

## তথ্যসূত্র

## বহিঃসংযোগ
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:মার্কিন ভিডিও গেম অভিনেত্রী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন উভকামী অভিনেত্রী
মালদহ বিভাগ

**মালদহ বিভাগ** ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। উত্তর দিনাজপুর, দক্ষিণ দিনাজপুর, মালদহ ও মুর্শিদাবাদ জেলা নিয়ে এই বিভাগ গঠিত।

## আরো দেখুন
* পশ্চিমবঙ্গের বিভাগসমূহের তালিকা

## তথ্যসূত্র

বিষয়শ্রেণী:পশ্চিমবঙ্গের বিভাগ
রুর বিশ্ববিদ্যালয় বখুম

***রুর বিশ্ববিদ্যালয় বখুম*** () জার্মানির বোচুমের ও মধ্য রুর অঞ্চলের দক্ষিণস্থ পাহাড়ী অংশে অবস্থিত একটি সরকারি বিশ্ববিদ্যালয়। এটি ১৯৬২ সালে প্রতিষ্ঠিত হয়।

## অনুষদ সমূহ
### মানবিক ও সামাজিক বিজ্ঞান বিষয়ক অনুষদসমূহ
* প্রোটেস্ট্যান্ট ধর্মতত্ত্ব
* ক্যাথলিক ধর্মতত্ত্ব
* দর্শন ও শিক্ষণবিজ্ঞান
* ইতিহাস
* সাংস্কৃতিক ভাষাতত্ত্ব
* আইন
* অর্থনীতি
* সামাজিক বিজ্ঞান
* প্রাচ্য এশিয়া অধ্যয়ন
* ক্রীড়া বিজ্ঞান
* মনোবিজ্ঞান

### প্রকৌশল বিষয়ক অনুষদসমূহ
* পুরকৌশল ও পরিবেশ প্রকৌশল
* যন্ত্র প্রকৌশল
* তড়িৎ প্রকৌশল ও তথ্যপ্রযুক্তি

### প্রাকৃতিক বিজ্ঞান বিষয়ক অনুষদসমূহ
* গণিত
* পদার্থবিজ্ঞান ও জ্যোতির্বিজ্ঞান
* ভূবিজ্ঞান
* রসায়ন ও প্রাণরসায়ন
* জীববিজ্ঞান ও জৈবপ্রযুক্তি

## তথ্যসূত্র

## বহিঃসংযোগ
* রুর বিশ্ববিদ্যালয় বখুমের ওয়েবসাইট

বিষয়শ্রেণী:জার্মানির বিশ্ববিদ্যালয়
বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
বিহারে আফগান বিদ্রোহ

**বিহারে আফগান বিদ্রোহ** ছিল ১৭৪৮ সালে বিহারে সংঘটিত বাংলার নবাব আলীবর্দী খানের সৈন্যবাহিনীর অন্তর্গত আফগান সৈন্যদলের বিদ্রোহ।

## পটভূমি

## বিদ্রোহ

## ফলাফল

## আরো দেখুন

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বিদ্রোহ
একদিনের আন্তর্জাতিক অভিষেকে শতরানের তালিকা

[থাম্ব|ওডিআই অভিষেকে যে-কোন ব্যাটসম্যানের তুলনায় [ডেসমন্ড হেইন্স (বামে) সর্বোচ্চ রান সংগ্রহ করেন|alt=ডেসমন্ড হেইন্স]]

ক্রিকেট খেলায় একজন খেলোয়াড় কর্তৃক একদিনের আন্তর্জাতিকের একটি ইনিংসে ব্যাটিং করে সেঞ্চুরি (১০০ রান বা তার বেশি রান) করা তার ব্যাটিং প্রতিভার উল্লেখযোগ্য ঘটনা। মার্চ, ২০২১ সালের মার্চ পর্যন্ত ১০টি পৃথক আন্তর্জাতিক দলের ১৬জন খেলোয়াড় এ অর্জনের সাথে নিজেদেরকে জড়িয়ে রেখেছেন। দশটি পূর্ণাঙ্গ সদস্যভূক্ত দলের মধ্যে আটটি দেশের খেলোয়াড় ওডিআই অভিষেকে সেঞ্চুরি পেয়েছেন। বাংলাদেশ ও শ্রীলঙ্কার কোন খেলোয়াড় এ অর্জনের সাথে নিজেদেরকে সম্পৃক্ত করতে পারেননি।

ইংল্যান্ডের ডেনিস অ্যামিস ওডিআই অভিষেকে প্রথম খেলোয়াড় হিসেবে সেঞ্চুরি পেয়েছেন। ১৯৭২ সালে প্রুডেন্সিয়াল ট্রফির প্রথম খেলায় সফরকারী অস্ট্রেলিয়ার বিপক্ষে ১৩৪ বলে ১০৩ রান তুলেন। তার ব্যক্তিগত রানকে পরবর্তীতে ওয়েস্ট ইন্ডিজের ডেসমন্ড হেইন্স ১৯৭৮ সালে অস্ট্রেলিয়ার বিপক্ষে ১৪৮ রানে অতিক্রম করেন। ২০২০ সাল পর্যন্ত তার এ ব্যক্তিগত সংগ্রহটি অভিষেক ওডিআইয়ে সর্বোচ্চ হিসেবে বিবেচিত হয়ে আসছে।

১৯৯২ সালের ক্রিকেট বিশ্বকাপে শ্রীলঙ্কার বিপক্ষে জিম্বাবুয়ের অ্যান্ডি ফ্লাওয়ার তার প্রথম ওডিআইয়ে অভিষেক ঘটিয়ে অপরাজিত ১১৫ রান তুলেন। তার এ সেঞ্চুরিটি অদ্যাবধি বিশ্বকাপে অভিষিক্ত যে-কোন খেলোয়াড়ের একমাত্র ঘটনা।

সেপ্টেম্বর, ১৯৯৫ সালে পাকিস্তানের সেলিম এলাহী সর্বকনিষ্ঠ খেলোয়াড় হিসেবে মাত্র ১৮ বছর বয়সে সেঞ্চুরি করেন। কিন্তু তখনো তার প্রথম-শ্রেণীর ক্রিকেটে অভিষেক ঘটেনি। ১৯৭২ থেকে ১৯৯৫ সালের মধ্যে মাত্র চারজন খেলোয়াড় তাদের ওডিআই অভিষেকে সেঞ্চুরি করতে পেরেছেন। কিন্তু ২০০৯ সালের পর থেকে এগারোজন খেলোয়াড় এ অর্জনের সাথে নিজেকে জড়িয়ে রেখেছেন।

সাম্প্রতিককালে দক্ষিণ আফ্রিকার রিজা হেনড্রিক্স অভিষেকে সেঞ্চুরি করেছেন। ৫ আগস্ট, ২০১৮ তারিখে শ্রীলঙ্কার বিপক্ষে তিনি ৮৮ বলে ১০২ রান তুলেন। হেইন্স ও মার্ক চ্যাপম্যান বাদে বাদ-বাকী সকলের স্ট্রাইক রেট ১০০-এর নিচে ছিল। সেঞ্চুরিকারী ক্রিকেটারদের মধ্যে বারোজন তাদের দলের জয়ে অবদান রাখেন। মাত্র তিনজন দলের জয় থেকে বঞ্চিত হন।

## নির্দেশিকা

## শতকসমূহ

## পাদটীকা

## তথ্যসূত্র

## আরও দেখুন
* রব নিকোল
* মাইকেল লাম্ব
* মার্ক চ্যাপম্যান
* টেস্ট ক্রিকেট অভিষেকে শতরানের তালিকা
* মহিলাদের আন্তর্জাতিক ক্রিকেটে হ্যাট্রিকের তালিকা
* টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

## গ্রন্থপঞ্জী

* 

বিষয়শ্রেণী:একদিনের আন্তর্জাতিক ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:ক্রিকেটে শতরানের তালিকা
আবু সাঈদ এম আহমেদ

**আবু সাঈদ এম আহমেদ** একজন বাংলাদেশী স্থপতি। তার উল্লেখযোগ্য স্থাপনা হল ঢাকার নগর ভবন এবং যশোরের বাংলাদেশ এয়ার ফোর্স একাডেমি। তিনি বাংলাদেশ স্থপতি ইনস্টিটিউট এর ২১তম কাউন্সিলের সভাপতি ছিলেন। বর্তমানে ইউনিভার্সিটি অফ এশিয়া প্যাসিফিক এর স্থাপত্য বিভাগের প্রধান তিনি ।

## প্রাথমিক জীবন
আবু সাঈদ বাংলাদেশের কুমিল্লা জেলার আগ্রায় জন্মগ্রহণ করেন। তার পিতা আব্দুর রশীদ ছিলেন কুমিল্লা শহীদ শামসুল হক পলিটেকনিক্যাল কলেজের অধ্যক্ষ এবং মাতা হেলেনা বেগম একজন গৃহিণী। পাঁচ ভাইবোনের মধ্যে আবু সাঈদ চতুর্থ। স্কুলে পড়াকালীন তিনি টেকনিক্যাল ড্রইংয়ে বেশ আগ্রহী ছিলেন এবং বিভিন্ন মডেল ও ঈদ কার্ড বানাতেন। এছাড়া তিনি স্কাউটিং এর সাথেও জড়িত ছিলেন।

আবু সাঈদ ১৯৭৪ সালে কুমিল্লা জেলা স্কুল থেকে এসএসসি এবং ১৯৭৬ সালে কুমিল্লা ভিক্টোরিয়া কলেজ থেকে এইচএসসি পাস করে। পরে বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। ১৯৮৩ সালে তিনি সেখান থেকে ব্যাচেলর অফ আর্কিটেকচার ডিগ্রি অর্জন করেন। চার বছর ইসিবিএল কনসালটেন্সি ফার্মে চাকরির পর তিনি মাস্টার্স করতে জার্মানি চলে যান। সেখানে তিনি কার্লসরুহেল ইউনিভার্সিটি অফ টেকনোলজি থেকে ১৯৯১ সালে অনার্স পাস করেন এবং একই বিশ্ববিদ্যালয় থেকে ১৯৯৭ সালে মাস্টার্স পাস করেন।

## কর্মজীবন
১৯৯১ থেকে ১৯৯৩ সাল পর্যন্ত তিনি কার্লসরুহেল ইউনিভার্সিটির গবেষণা সহকারী হিসেবে কর্মরত ছিলেন। এই বিশ্ববিদ্যালয় থেকে মাস্টার্স সম্পন্ন করে ১৯৯৭ সালে দেশে ফিরে তিনি ইউনিভার্সিটি অফ এশিয়া প্যাসিফিক এ সহকারী অধ্যাপক হিসেবে যোগ দেন। বর্তমানে তিনি এই বিশ্ববিদ্যালয়ের স্থাপত্য বিভাগের প্রধান।

### স্থাপনা
* জাতির জনক বঙ্গবন্ধু শেখ মুজিবুর রহমান হল, ঢাকা বিশ্ববিদ্যালয়
* নগর ভবন, ফুলবাড়িয়া, ঢাকা
* বাংলাদেশ এয়ার ফোর্স একাডেমি, যশোর
* ঢাকা ক্লাবের গেস্ট হাউস, ঢাকা
* ঢাকা ক্যান্টনমেন্টের সেন্ট্রাল লাইব্রেরী
* ঢাকা ক্যান্টনমেন্টের সেন্ট্রাল মসজিদ
* বিএএফ এর জিমনেশিয়ান, যশোর
* ইসিবিএল এর অফিস বিল্ডিং, বকশিবাজার, ঢাকা
* ফায়ার ব্রীজ স্টেশন, ফরচিয়েম, জার্মানি
* রেসিডেন্স বিল্ডিং, দুরলেচ, জার্মানি

## প্রকাশিত গ্রন্থ
* *The Choto Sona Mosque-an Example of Early Islamic Architecture in Bengal* (ছোট সোনা মসজিদ - বাংলায় ইসলামী স্থাপত্যের শুরুর দিকের উদাহরণ, ১৯৯৭; জার্মানি)
* *Mosque Architecture in Bangladesh* (বাংলাদেশে মসজিদের স্থাপত্য, ২০০৬; ঢাকা)

## তথ্যসূত্র

## বহিঃসংযোগ

বিষয়শ্রেণী:বাংলাদেশী স্থপতি
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কার্লসরুহেল ইউনিভার্সিটি অফ টেকনোলজির প্রাক্তন শিক্ষার্থী
বিষয়শ্রেণী:জীবিত ব্যক্তি
সাইফ উল হক

**সাইফ উল হক** (জন্ম ১৯৫৮) একজন বাংলাদেশী স্থপতি ও শিক্ষাবিদ। তার উল্লেখযোগ্য স্থাপনাসমূহ হল ব্র্যাক প্রশিক্ষণ কেন্দ্র, জ্ঞান বিজ্ঞান কেন্দ্র, আর্কিডিয়া শিক্ষা প্রকল্প।

## প্রাথমিক জীবন
সাইফ ১৯৫৮ সালের ১৪ আগস্ট তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলায় জন্মগ্রহণ করেন। তার পিতা আব্দুল হক ছিলেন একজন সরকারি কর্মকর্তা এবং মাতা জাকিয়া সুলতানা একজন গৃহিণী।

তিনি ১৯৭৫ সালে আদমজী ক্যান্টনমেন্ট পাবলিক স্কুল এন্ড কলেজ থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। পরে তিনি বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। বিশ্ববিদ্যালয় পড়াকালীন স্থপতি কাজী খালিদ আশরাফ, জালাল আহমদ, এহসান খান, সালাউদ্দিন আহমেদ ও রাজিউল আহসান তার বন্ধু ছিলেন। ১৯৮৩ সালে তিনি ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় জীবন শেষ করে খালিদ আশরাফ, খালেদ নোমান ও জালাল আহমদকে নিয়ে তিনি "ডায়াগ্রাম আর্কিটেক্টস" কনসালটেন্সি ফার্ম প্রতিষ্ঠা করেন।

## স্থাপনা
* ব্র্যাক প্রশিক্ষণ কেন্দ্র, ফরিদপুর (১৯৯২)
* বাঁচতে শেখা প্রশিক্ষণ কেন্দ্র, যশোর (১৯৯৪)
* ফরাসি প্রত্নতত্ত্ববিদদের আবাস ভবন, বগুড়া (১৯৯৬)
* গোভিন্দ গুনালঙ্কার হোস্টেল, চট্টগ্রাম (১৯৯৯)
* জ্ঞান বিজ্ঞান কেন্দ্র, মধুপুর (২০০৩)
* প্যারামাউন্ট স্কুল অ্যান্ড কলেজ, রাজশাহী (২০০৯)
* ডিজাইন ডেভলপমেন্ট সেন্টার, চট্টগ্রাম, (২০১২)
* আর্কিডিয়া শিক্ষা প্রকল্প, কেরানীগঞ্জ, ঢাকা (২০১৫)
* আলিয়ঁস ফ্রসেস-এর লাইব্রেরীর ইন্টেরিয়র, ধানমন্ডি

## পুরস্কার
* বাংলাদেশ স্থপতি ইনস্টিটিউট পুরস্কার (২০০২)
* এআরসিএএসআইএ পুরস্কার (২০০২)
* জে.কে. সিমেন্ট পুরস্কার (২০০১)

## প্রদর্শনী
* ঢাকা আর্ট সামিট

## তথ্যসূত্র

## বহিঃসংযোগ

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী স্থপতি
বিষয়শ্রেণী:২০শ শতাব্দীর বাংলাদেশী স্থপতি
বিষয়শ্রেণী:২১শ শতাব্দীর বাংলাদেশী স্থপতি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:আধুনিকতাবাদী প্রকৌশলী
বিষয়শ্রেণী:২০শ শতাব্দীর বাংলাদেশী পুরুষ শিল্পী
মালে ফ্রাইডে মসজিদ

**মালে ফ্রাইডে মসজিদ** হল মালদ্বীপের সবচেয়ে পুরনো এবং সর্বাধিক অলঙ্কৃত মসজিদ, যা কাফু মালদ্বীপের রাজধানী অ্যাটলের মালেতে অবস্থিত। মসজিদটি ২০০৮ সালে সাগর সাংস্কৃতিক স্থাপত্যের উদাহরণ হিসাব ইউনেস্কো বিশ্ব ঐতিহ্যবাহী স্থানের তালিকাভুক্ত হয়।

## অবস্থান
ফ্রাইডে মসজিদ মালের মুলিয়াগি এবং মেধুজিয়ারায়ি অপরদিকে অবস্থিত। মেধুজিয়ারায়ি হল আল হাফিজ আবুল ইউসুফ আল বারবারির মাজার, যিনি ১১৫৩ খ্রিষ্টাব্দে মরক্কো থেকে মালদ্বীপে ইসলাম প্রচারের জন্য আসেন।

## ইতিহাস
ফ্রাইডে মসজিদ প্রথম ইব্রাহীম ইস্কান্দরে (১৬৪৮-১৯৮৭) রাজত্বকালে ১৬৫৮ সালে নির্মিত হয়েছিল। এটি পুরাতন একটি মসজিদের উপর নির্মাণ করা হয়েছিল, যা মালদ্বীপের প্রথম সুলতান মোহাম্মদ বিন আব্দুল্লাহ ১১৫৩ সালে নির্মাণ করেছিলেন, তিনি ইসলাম গ্রহণের পর। যদিও পুরাতন মসজিদটি ১৩৩৮ সালে আহমেদ শিহাবউদ্দিন কর্তৃক সংস্কার করা হয়েছিল বলে জনশ্রুতি রয়েছে, কিন্তু এর কোন লিখিত প্রমাণ পাওয়া যায় না।

## তথ্যসূত্র

বিষয়শ্রেণী:মালদ্বীপের মসজিদ
বিষয়শ্রেণী:মালদ্বীপের সংস্কৃতি
বিষয়শ্রেণী:প্রধান মসজিদ